પરંતુ તેઓએ તો ઉલટા ચોર કોતવાલ ને દાંટે તે ન્યાયે રાહુ કેતુ ની બહાર રહેતા કે વચ્ચે રહેતા જુદા જુદા ગ્રહોને આધારે સંપૂર્ણ, 'અપૂર્ણ, અર્ધ-કાલસર્પ, અનંત કાલસર્પ, કુલિક કાલસર્પ, વાસુકી કાલસર્પ, પદ્મ કાલસર્પ, મહા પદ્મ કાલસર્પ, તક્ષક કાલસર્પ, શંખચૂડ કાલસર્પ, કર્તન્ટક કાલસર્પ, વિષધર કાલસર્પ, ઘાતક કાલસર્પ, શેષનાગ કાલસર્પ, કુલિક કાલસર્પ વગેરે જેવા અનેક પેટા દોષો ઉપજાવી કાઢ્યા છે. અહી જોઈ શકાય છે કે આપણા પુરાણોમાં જેટલા નાગના નામ આવે છે તે બધાનો ઉપયોગ કરી કાલસર્પ યોગો બનાવી દેવામાં આવેલ છે. અહીં એ કહેવાની ભાગ્યે જ જરૂર હોય કે આબધા નામ આપી આ જ્યોતિષીઓ જે તે યોગોને પુરાણ કાલીન હોય તેવો ભાસ ઉભોકરી લોકો ને ડરાવવાની કોઈ તક છોડવા માગતા નથી.